ગ્રુપ બી માં ઓસ્ટ્રેલિયા , વેસ્ટઇન્ડિઝ અને આર્યલેન્ડની ટીમો છે જ્યારે ગ્રુપ સી માં શ્રીલંકા , દક્ષિણ આફ્રિકા અને જિમ્બાબ્વેની ટીમ છે . ગ્રુપ ડી માં પાકિસ્તાન , ન્યૂઝીલેન્ડ અન બાંગ્લાદેશની ટીમ છે . પોતપોતાના ગ્રુપમાં ટોચ પર રહેનારી ટીમો સુપર - 8 માટે ક્વોલિફાઇ થશે . સુપર - 8 માં બે ગ્રુપ બનાવવામાં આવ્યા છે . જેમાં ગ્રુપ - 1 અને ગ્રુપ - 2 છે . સુપર - 8માં ટોચ પર રહેનારી બે ટીમો સેમીફાઇનલ માટે ક્વોલિફાઇ થશે . 18 સપ્ટેમ્બરથી શરૂ થનારી આ ટૂર્નામેન્ટનો ફાઇનલ મુકાબલો સાત ઑક્ટોમ્બરે યોજાશે . યજમાન ટીમ શ્રીલંકા અને ઝિમ્બાબ્વ ટીમ વચ્ચે ઉદધાટન મુકાબલો યોજાશે . આ ટૂર્નામેન્ટના પ્રથમ દિવસે એક મેચ રમાશે . ભારતીય ટીમ પોતાના અભિયાનની શરૂઆત બુધવારથી અફઘાનિસ્તાન વિરૂદ્ધ રમાનારી મેચથી કરશે . ક્રિકેટના જાણકારોનું માનવું છે કે T - 20 વર્લ્ડકપ માટે ભારત , પાકિસ્તાન , શ્રીલંકા અને વેસ્ટઇંડિઝની ટીમ પ્રબળ દાવેદાર છે .